Акылбәк Жапаров

Акылбәк Жапаров, Акылбәк Үсенбәк улы Жапаров (, 1964 елның 14 сентябре, СССР, Кыргызстан ССР, Эссек-Күл өлкәсе, Рыбачье) ― кыргыз сәясәтчесе, Кыргызстанның II, V, VI чакырылыш Жогорку Кеңеш депутаты; 2нче класслы дәүләт хезмәте дәүләт киңәшчесе; Кыргызстанның атказанган икътисадчысы (2002), икътисад фәннәре докторы. 2021 елның 13 октябреннән 2024 елның 16 декабренә кадәр ― Кыргызстан Республикасы Министрлар кабинеты рәисе (12-13 октябрь ― )Акылбек Жапаров назначен и. о. председателя кабинета министров. Радио Азаттык, 12.10.2021.

 Тәрҗемәи хәле 
1964 елның 14 сентябрендә Кыргызстан ССР Эссек-Күл өлкәсенең Рыбачье (1993 елдан Балыкчы) шәһәрендә табиб Үсенбәк Жапаров һәм инженер Бегайым Сарынжиева гаиләсендә туган. 

ВЛКСМның 40 еллыгы исемендәге урта мәктәпне (1981), «инженер-төзүче» белгечлеге буенча Фрунзе политехника институтын (1986, кызыл диплом белән), 
«финанс салым системалары, оешмалар менеджменты» белгечлеге буенча Бишкәк финанс-икътисад академиясен (2002) тәмамлаган.

Кыргыз, рус, инглиз һәм төрек телләрен белә. 

1986―1990 елларда ― Фрунзе политехника институты укытучысы, әлеге институтның комсомол комитеты секретаре.

 Сәяси эшчәнлеге 
1992―1993 елларда ― Кыргызстан Президенты Аппаратының яшьләр сәясәте мәсьәләләре бүлеге мөдире.

1993―1995 елларда ― Кыргызстан социал-демократик партиясе аппараты җитәкчесе, җаваплы сәркатибе.

1995―1996 елларда ― Кыргызстанның беренче вице-премьеры ярдәмчесе.

1996―1997 елларда ― КР Президенты каршындагы кыйммәтле кәгазьләр базары буенча Милли комиссия секретаре, әгъзасы.

1997―2000 елларда – КР Финанс министрлыгы каршындагы Дәүләт салым инспекциясенең түләүләрне эзләтеп алу идарәсе башлыгы.

2000―2005 елларда ― «Демократик көчләр берлеге» сайлау блогыннан Жогорку Кеңеш депутаты, «Кыргызстан төбәкләре» депутат төркеме әгъзасы.

2005―2007 елларда ― КР икътисад һәм финанс министры. 

2007―2009 елларда ― КР икътисади үсеш һәм сәүдә министры.

2021 елның 1 июненнән ― Кыргызстан Республикасы Министрлар кабинеты рәисе урынбасары — Кыргызстан Республикасының икътисад һәм финанс министры.

2021 елның 13 октябреннән ― Кыргызстан Республикасы Министрлар кабинеты рәисе (12-13 октябрь ― ) ― Кыргызстан Республикасы Президенты Администрациясе җитәкчесеПрезидент Кыргызстана отправил правительство в отставку. tengrinews.kz, 12.10.2021  Президент Кыргызстана отправил правительство в отставку. ТАСС, 12.10.2021.

 Бүләкләре, мактаулы исемнәре 
 2002 – Кыргызстанның атказанган икътисадчысы
 Кыргызстанның Нарын өлкәсе мактаулы гражданы

 Гаилә хәле 
Өйләнгән, кызлары Сәгадәт, Аҗар; улы Максат.

«Салымнар: кичә, бүген, иртәгә», «Икътисадны модернизацияләү стратегиясе», «Кыргызстан икътисадын модернизацияләү» китаплары һәм массакүләм мәгълүмат чараларында кайбер мәкаләләр авторы.

Кыргызстан Республикасының Жогорку Кеңеш депутаты Ирина Карамушкина белдерүе буенча, Акылбәк Жапаров ― берничә бина, шул исәптән, якынча бәясе 6 миллион долларлык «Damas» кунакханәсе хуҗасы.
 Искәрмәләр 

 Сылтамалар 
 Концепция совершенствования законодательства Кыргызской Республики «МОБИЛ»
 Бизнес, который связывают с Акылбеком Жапаровым: Отель Damas, Торговый центр Red Center, Кафе Береке на улице Жибек Жолу, Здание на улице Шопокова рядом с отелем Hyatt

 Шулай ук карагыз 

Төркем:Кыргызстан  сәясәтчеләре
Төркем:Кыргызстан министрлары
Төркем:Кыргызстан  икътисадчылары
Төркем:Кыргыз дәүләт техник университетын тәмамлаучылар
Төркем:Икътисад фәннәре докторлары
Төркем:Жогорку Кеңеш депутатлары
Төркем:XXI гасыр сәясәтчеләре
Төркем:Кыргыз Республикасының атказанган икътисадчылары